བེམ་པོ་དུར་ཁྲོད་དུ་བསྐྱལ་ནས་བསླེབས་པ་ན་སེར་མོ་བ་ཞིག་གིས་གཞི་བདག་གཏོར་མ་བཏོན་ཏེ་ས་སློང་དགོས་པ་དང་ཚ་གསུར་ཕུལ་ནས་བྱ་འབོད་ཀྱི་ཆོ་ག་སྒྲུབ་པ་ཡིན།བེམ་པོ་དེའི་འཇོག་སྟངས་ནི་རྩ་བའི་བླ་མའི་གསུང་ལྟར་དུ་འཇོག་དགོས་པ་དང་བེམ་པོའི་སྙིང་ཁྲག་འཕོ་སའི་གནས་སུ་བལ་གྱིས་གཏེར་བྱས་ཏེ་རྟགས་བརྒྱབ་ཡོད་པས་བེམ་པོའི་མཆན་བལ་གཏེར་བྱས་པའི་ས་ལ་ཁེལ་དུ་འཇུག་དགོས་པ་ཡིན།ཡུལ་སྲོལ་མི་འདྲ་བའི་དབང་གིས་བྱ་གཏོར་བྱེད་པར་བེམ་པོ་གཙབས་པ་དང་ཧྲིལ་བོ་བྱ་གཏོར་བྱེད་སྲོལ་གཉིས་ཡོད་པ་ལས་མཚོ་ལྷོ་ནས་མང་ཆེ་བས་བེམ་པོ་ཧྲིལ་བོར་བྱ་གཏོར་བྱེད།བྱ་གཏོར་བྱས་པའི་ཕྱི་ཉིན་བེམ་པོ་བྱ་ཡིས་ཟོས་མེད་པ་དང་ཤུལ་དུ་ལྷག་ཡོད་པ་ཡིན་ན་དེ་དག་དུམ་བུར་བཏང་སྟེ་བྱར་གཡེང་དགོས།